Woordkuns deur Kunswedstryde
Die Hoërskool Parel Vallei spoor leerders van graad 8 tot graad 12 aan om aan die Stellenbosch en Helderberg Kunswedstryd, wat jaarliks plaasvind, deel te neem.
Hierdie is 'n ideale geleentheid vir ons leerders om voordragvaardighede aan te leer en te oefen.
Wat doen ons in Woordkuns Kunswedstryde?
Leerders skryf in vir sekere klasse soos deur die sillabusse van die Kunswed-stryde uiteengesit en doen alle voorbereiding self.
Die Stellenbosch Kunswedstryd vind jaarliks gedurende Mei plaas en die Helderberg Kunswedstryd gedurende Augustus.
Die verantwoordelike onderwyser roep die belang-stellende leerders vroegtydig om in te skryf vir die betrokke klasse en om die inskrywingsgeld te betaal. Die onderwyser doen die inskrywings en gee die leerders se optredetye aan hulle deur, sodra die program gefinaliseer is.
Die leerders is verantwoordelik om aan die klasse deel te neem waarvoor hulle ingeskryf het. Sertifikate word uitgedeel en pryse toegeken, tydens die jaarlikse Kultuurprysuitdeling by die skool.